Catarroja visita els seus arrels a través de l’exposició Colps de Llum
Sin fecha

“L'objectiu ha sigut recuperar la memòria d'un barri històric com és el de les Barraques, reviure sentiments, històries i conéixer una miqueta més al veïnat, fomentant, d'altra banda el sentiment de pertinença i integració inclòs en el nostre projecte global de Ciutat Educadora”, explica la regidora i comissària del projecte Colps de Llum, Nuria Blanch.

Les històries construïdes per Paco Costa en aquest particular àlbum de família, passen a ser un recurs original i privilegiat per a la memòria, coneixement i sentit de pertinença de futures generacions. Colps de Llum permet recordar per a avançar, visitar el passat per a trobar d'on venim, qui som, només des d'ací podrem engendrar un futur tolerant i transformador

L'exposició romandrà en el Barri dels Barraques, en principi fins a final d'any. A més, des de l'Ajuntament s'ha plantejat la possibilitat d'expandir la mostra a altres barris de Catarroja per a augmentar el sentiment de pertinença i conéixer els arrels de la localitat.

D'altra banda, el barri també ha vist la transformació d'un dels seus xicotets racons, la Plaça del Port. Una renovació no sols urbanística, amb la remodelació de la plaça, sinó també artística. Des de fa uns dies un mural amb una de les imatges icòniques del Port de Catarroja llueix amb explendor en un espai que s'ha convertit en visita obligada per al veïnat de Catarroja.